Pripombe: (1) Češka republika: „plačano delo“ ne pomeni dejavnosti, ki jo izvajajo: (a) uprizoritveni umetniki, učitelji, univerzitetno akademsko osebje, znanstveniki, raziskovalci in inženirji, ki se udeležujejo znanstvenih srečanj, učenci, dijaki ali študenti do 26. leta starosti, športniki in osebe, ki dobavljajo blago in storitve in/ali dostavljajo, sestavljajo in montirajo to blago na podlagi poslovne pogodbe ter, po potrebi, opravljajo jamstvena dela ali popravila; te dejavnosti, ki se opravljajo na Češkem, ne presegajo sedem zaporednih koledarskih dni oziroma skupno 30 dni v enem koledarskem letu; (b) člani reševalne ekipe, ki zagotavljajo pomoč na podlagi meddržavnega sporazuma o medsebojni pomoči v izrednih razmerah ter pomoči ob nesrečah in humanitarni pomoči; (c) zaposleni v sektorju mednarodnega prevoza, kadar jih na Češko za opravljanje dela napoti njihov delodajalec iz tujine; (d) akreditirane osebe na področju medijev; (e) vojaško in civilno osebje oboroženih sil države pošiljateljice; (f) člani duhovščine in verskih skupnosti, registriranih na Češkem; (g) tuji državljani, kadar jih na Češko napoti njihov delodajalec iz tujine na podlagi pogodbe, sklenjene s češko pravno ali fizično osebo, izključno zaradi povečanja znanj in spretnosti ter kvalifikacij, potrebnih za njihovo delo zunaj Češke, ali (h) osebe, ki potujejo na Češko izključno zaradi poslovnega sestanka. (2) Danska: vendar se nekatere posebne dejavnosti po nacionalni zakonodaji ne štejejo za plačano delo. Te osebe lahko vstopijo v državo brez vizuma pod posebej določenimi pogoji. (3) Avstrija: za izdajanje vizumov za pridobitne dejavnosti veljajo naslednje posebne določbe: sezonski delavci in obiralci morajo zaprositi za vizum. Odvisno od trajanja dejavnosti se izda vizum C oziroma D. Na nalepki je navedba „Saisonier“. Za druge zgolj začasne neodvisne ali odvisne zaposlitve lahko začnejo državljani tretje države opravljati svoje dejavnosti šele po izdaji vizuma. Odvisno od trajanja dejavnosti se izda vizum C oziroma D. Na nalepki je navedba „ERWERB“. Kar zadeva sprejem državljana tretje države za namene usposabljanja v skladu z Direktivo (EU) 2016/801, se izda vizum D. Na nalepki je navedba „Praktikanten“. (4) Finska: za delo se zahteva dovoljenje za prebivanje za zaposleno osebo. (5) Islandija: odvisno od poklica v skladu s členom 23 zakona o tujcih. (6) Španija: državljani Andore so izvzeti iz vizumske obveznosti pri opravljanju gospodarske dejavnosti med prebivanjem, razen če opravljajo neodvisen poklic. (7) Švica: vizumska obveznost velja v povezavi z opravljanjem naslednjih pridobitnih dejavnosti: — primarni in sekundarni sektor gradbeništva, gradbena dela, gostinstvo in hotelirstvo, industrijski in zasebni čistilni servisi, storitve nadzora in varovanja ter erotične storitve; — katera koli druga vrsta pridobitne dejavnosti, ki v posameznem koledarskem letu traja dlje kot 8 dni. (12) To se lahko spremeni v zadnjih mesecih leta 2020, ko bo več znanega o novi politiki priseljevanja Združenega kraljestva. (13) V skladu z vladno uredbo št. 215/2017 so iz vizumske obveznosti med potovanjem zaradi opravljanja plačanega dela izvzete naslednje kategorije oseb: (a) umetniški izvajalci; pedagoški, (univerzitetni) akademski, znanstveni delavci; raziskovalci in razvijalci, ki se udeležujejo znanstvenih srečanj; učenci, dijaki ali študenti do 26. leta starosti; športniki; osebe, ki dobavljajo ali dostavljajo blago ali storitve na Češkem ali izvajajo montažna dela na podlagi poslovne pogodbe; osebe, ki opravljajo jamstvena dela in popravila, izvajanje teh dejavnosti na Češkem pa ne presega 7 zaporednih koledarskih dni oziroma skupno 30 dni v enem koledarskem letu; (b) člani reševalne ekipe, ki zagotavljajo pomoč na podlagi meddržavnega sporazuma o medsebojni pomoči pri odpravljanju posledic nezgod in naravnih nesreč ter v primeru humanitarne pomoči; (c) zaposleni v sektorju mednarodnega prevoza, če jih na Češko napoti njihov delodajalec iz tujine; (d) osebe, akreditirane na področju medijev; (e) vojaško ali civilno osebje oboroženih sil; (f) člani duhovščine, ki pripadajo cerkvi ali verski skupnosti, registrirani na Češkem; (g) praktikanti/pripravniki, ki jih na Češko napoti tuje podjetje na podlagi pogodbe s češkim partnerjem; (h) osebe, ki potujejo izključno zaradi poslovnih pogajanj na Češkem. (14) Nekatere posebne dejavnosti se po nacionalni zakonodaji ne štejejo za plačano delo. Te osebe lahko vstopijo v državo brez vizuma pod posebej določenimi pogoji. Za naslednje skupine zaposlenih ne šteje, da opravljajo plačano delo, in so zato izvzeti iz vizumske obveznosti pod spodaj navedenimi pogoji: mornarji, ki imajo nemško pomorsko knjižico („Seefahrtbuch“) in nacionalni potni list, ki ju izdajo organi, navedeni na seznamu v Prilogi II, samo če so člani ladijskega osebja na ladji, ki ima pravico pluti pod nemško zastavo ali se lahko zadržuje na nemškem ozemlju; piloti za morsko in obalno plovbo pri izvajanju svoje dejavnosti pri plovbi na Renu in Donavi, vključno s kanalom Majna-Donava, za vstop zaradi prevoza oseb ali blaga; državljani tretjih držav, ki delajo na ladji, registrirani v tuji državi, za podjetje s sedežem v tuji državi, ki imajo priznan potni list ali namesto tega potni list, ki potrjuje njihov status, da opravljajo plovbo na Renu, ali imetniki posebnega potnega lista, priznanega na primer namesto „Donauschifferausweis“ ali pomorske knjižice („Seefahrtbuch“), in ki so na seznamu članov posadke. Bivanje mora biti neposredno povezano z izvajanjem poklica pomorščaka. Med plačana dela šteje tudi samozaposlitev. (15) Združeno kraljestvo: intelektualni ustvarjalci, zlasti pisatelji, pisci, režiserji, slikarji, kiparji, igralci, glasbeniki, pevci, koreografi in scenski oblikovalci, so izvzeti iz vizumske obveznosti za načrtovano bivanje, ki ne presega 90 dni v katerem koli 180-dnevnem obdobju. Ta določba je odvisna od vzajemnosti in splošnih odnosov med EU in Združenim kraljestvom. (16) Vključno z delavci v sektorju mednarodnega prevoza, npr. vozniki tovornjakov. Španija si pridržuje pravico, da pravočasno sprejme odločitev, ki je med drugim odvisna od nacionalnih (migracijskih) ukrepov Združenega kraljestva v zvezi z državljani EU, od vzajemnosti in splošnih pogajanj med EU in Združenim kraljestvom. (17) Delavci v sektorju mednarodnega prevoza spadajo v našo opredelitev plačanega dela, prav tako se za vstop na Hrvaško ne zahteva vizum za državljane Združenega kraljestva, ki so npr. vozniki tovornjakov. (18) Ob upoštevanju vzajemnosti in splošnih odnosov med EU in Združenim kraljestvom. (19) Kar zadeva vizume, si pridržujemo pravico, da ponovno proučimo naše stališče glede tega vprašanja ob upoštevanju razvoja zadevne zakonodaje Združenega kraljestva in tekočih pogajanj o prihodnih odnosih med EU in Združenim kraljestvom. (20) Nizozemska ne zahteva vizuma za kratkoročno bivanje za državljane Združenega kraljestva, ki opravljajo plačano delo. (21) To velja za vse vrste plačanega dela in bi načeloma zajemalo zgoraj omenjene voznike tovornjakov. Sezonski delavci in obiralci morajo zaprositi za vizum. Odvisno od trajanja dejavnosti se izda vizum C oziroma D. Na nalepki je navedba „Saisonier“. Kar zadeva druge zgolj začasne neodvisne ali odvisne zaposlitve, lahko začnejo državljani tretje države opravljati svoje dejavnosti šele po izdaji vizuma. Odvisno od trajanja dejavnosti se izda vizum C oziroma D. Na nalepki je navedba „ERWERB“. Kar zadeva sprejem državljana tretje države za namene usposabljanja v skladu z Direktivo (EU) 2016/801, se izda vizum D. Na nalepki je navedba „Praktikanten“. Z navedbo „ERWERB“. Kar zadeva sprejem državljana tretje države za namene usposabljanja v skladu z Direktivo (EU) 2016/801, se izda vizum D. Na nalepki je navedba „Praktikanten“. (22) Kar zadeva posebni primer delavcev v sektorju mednarodnega prevoza, ta kategorija ni zajeta v naše zakonske določbe o plačanem delu med kratkoročnim bivanjem (največ 90 dni v katerem koli 180-dnevnem obdobju), tako ne sproži vizumske obveznosti, ki velja za druge osebe, ki opravljajo plačano delo v Romuniji. Za kratkoročno bivanje iz poslovnih razlogov se ne zahteva vizum. (23) Delavci v sektorju mednarodnega prevoza so zajeti v opredelitvi plačanega dela in so v skladu s slovaško nacionalno zakonodajo izvzeti iz vizumske obveznosti v povezavi s plačanim delom med kratkoročnim bivanjem. (24) Državljani tretjih držav lahko v skladu z oddelkom 79 zakona o tujcih (301/2004) v nekaterih okoliščinah opravljajo plačano delo za kratek čas. Zahteva se dovoljenje za prebivanje z izjemami. Če delodajalec ali naročnik nima pisarne na Finskem, ima tujec pravico do plačane zaposlitve brez dovoljenja za prebivanje: 1) kot demonstrator za prodajo ali član filmske ekipe za največ tri mesece; 2) kot član posadke motornega vozila v tuji lasti ali posesti, pri čemer vozilo vozi tujec, čezmejni prevoz vozila pa pomeni prevoz vozila v namembni kraj ali prevzem vozila v kraju odhoda, oziroma, kadar je promet na Finskem povezan z redno storitvijo med lokacijama, od katerih je vsaj ena v tujini, tujec pa nima prebivališča na Finskem. (25) Zahteva se dovoljenje za prebivanje. Nekateri tujci, katerih delodajalci niso na Norveškem, so izvzeti iz zahteve glede dovoljenja za prebivanje za delo do treh mesecev. Izvzetje velja za več kategorij, med drugim: osebje na tujih vlakih, zrakoplovih, avtobusih in tovornjakih v sektorju mednarodnega prevoza. (26) Za načrtovano bivanje, ki ne presega 90 dni v katerem koli 180-dnevnem obdobju, se zahteva vizum C za intelektualne ustvarjalce, zlasti pisatelje, pisce, režiserje, slikarje, kiparje, igralce, glasbenike, pevce, koreografe in scenske oblikovalce.